Tirelo e ke ya batho ba e ka nnang baagi ba leruri ba ba eletsang go dira kopo ya phamiti ya go nna baagi ba leruri go lebeletswe gore motho ke tokololo ya lelapa la moagi wa Aforika Borwa kgotsa moagi wa leruri mo dikgatong tsa ntlha tsa kamano ka madi. Batho ba, ba na le le maikaelelo a go nna baagi ba leruri, ditokololo tsa lelapa mo dikgatong tsa ntlha tsa kamano ka madi e e tlhalosiwang e le ya bana ba ba belegweng le batsadi kgotsa batho ba ba abetsweng bana semolao kgotsa batho ba ba amanang ka lenyalo.
Dikopo di ka dirwa mo dikantorong tsa Merero ya Selegae kgotsa Embasing/botseteng ba Aforika Borwa fa o dirwa kwa moseja wa mawatle.
Moagi wa Aforika Borwa kgotsa moagi wa leruri o tshwanetse go romela maiteko a maikarebelo a tsa matlotlo, tsa pholo le tebo ya modirakopo. Le fa go le jalo, fa wa losika e le motsadi wa mmotlana, ga go boiteko bo bo tlhokegang.
Ga go paka e e beilweng ya tirelo.